Exqrch/javanese-Komodo-pixelgpt huggingface dataset:
Kutha iki bakal nggantèkaké Juba minangka kutha krajan Sudan Kidul amarga dianggep luwih cocog awit papané ana persis ing tengah-tengah nagara.
Weimar Weimar (pocapané ing cara Jerman ˈvaɪmaʁ) iku kutha kang ana ing Jerman
Kutha iki ana ing praja Thüringen
Cacahe warga kang ana ing kutha iki kira-kira 62.000
Cathetan tuwa dhéwé kutha iki asalé saka taun 899
Weimar iku kutha budaya Éropa
Kutha iki dadi omahé wong-wong wigati kaya ta Bach, Goethe, Schiller, lan Herder
Kutha iki dadi panggon napak tilase para anggota intelligentsia Jerman wiwit Goethe ngalih ing Weimar nalika pungkasan abad angka 18
Didelengi saka sajarah, miturut pulitik, nagara Jerman ing antarané taun 1919-1933 asring diarani Républik Weimar, iku amarga konstitusi nagara iki disusun diwangun ing kutha iki
Kutha krajan Jerman, wektu iku ana ing Berlin dianggep kakèhan prakara
Ing antarané taun 1945-1990, Weimar kalebu laladané Jerman Wétan
Nalika tanggal 9 November 1918, Philipp Scheidemann saka "Parte Sosialis-Dhémokrat"ngumandhangake proklamasi nagara republik
Banjur nagara republik iki dijenengaké miturut kutha Weimar, panggon sidhang Majelis Nasional kang ngrumusake konstitusi.
Periodhe Nara Jaman Nara (奈良時代, nara jidai) (710-794) iku jaman sajeroning pambagéyan periodhe sajarah Jepang kang diwiwiti nalika kaisar wanita Genmei mindhahaké kutha krajan kakaisaran menyang Heijō-kyō (Nara) nalika taun 710, dumadi suwéné 84 taun nganti kaisar Kanmu mindhahaké kutha krajan menyang Heian-kyō nalika taun 794
Fujiwara Nofuhito dianggep duwé peran gedhé sajeroning pamindhahan kutha krajan menyang Nara
Nara dibangun miturut kutha krajan Tiongkok ing Chang'an
Nara dirancang minangka kutha papréntahan kanthi sapérangan gedhé kang ndunungi wujud pegawé pamaréntah
Sistem hukum Asuka kiyomihara lan Taiho ritsuryō kang wiwit dilakokaké ing jaman sadurungé dideleng manèh lan dirévisi supaya isiné selaras karo kaanan njero nagara Jepang
Sanajan paleksanaané isih sajeroning tahap coba-coba, ing jaman iki Jepang wis duwé ancas dadi nagara hukum, sistem papréntahan pusat kanthi kakuwasan otokrasi ing tangan kaisar
Nganggo kakuwatan militere jepang jepang ngalahke cina (1894-1895) lan Ruslan (1904-1905) lan jepang diakui yèn nagara gedhé
Jepang ugi Nginvasi korea (1990) ,njajah mansyuria (1931) lan nganakke pakta kaliyan jerman lan itali (1940)
Ing ngisore kepemimpinane Mahamantri Jendral Tojo ,jepang nyerang (AS) ,Pearl Harbor (8 Dhésèmber 1941) lan laladan laladan lio seng nengisor kuasane AS lan INGGRIS.
Maraton Maraton iku ajang lumayu let adoh sadawané 42,195 km sing bisa ditempuh minangka lomba ing dalan gedhé uga njaba dalan gedhé ("offroad")
Jeneng maraton asalé saka legenda Pheidippides, sawijining prajurit Yunani, sing dikirim saka kutha Marathon, Yunani menyang Athena kanggo mbiwara yèn bangsa Pèrsi wis dikalahaké ing Peperangan Marathon
Dicritakaké yèn dhèwèké lumayu tanpa mandheg naling mati nalika kasil nekakaké pesené mau .
Wolof Wolof iku grup ètnis ing Senegal, Gambia, lan Mauritania
Ing Senegal, Wolof mbentuk pluralitas ètnis kanthi watara 40% populasi ngidhèntifikasikaké dhiri minangka Wolof
Wolof uga mayoritas ing region Saint-Louis ing lor, Kaolack ing kidul, lan Dakar ing kulon.
Suku Soninke Soninke (uga karan Sarakole, Seraculeh, utawa 'Serahuli) iku bangsa Mandé sing diwarisi saka Bafour lan gegandhèngan cerak karo Imraguen saka Mauritania
Suku iki pangadeg kakaisaran Ghana kuna.
Sulalatus Salatin Sulalatul Salatin (kanthi barès ateges "Pura Para Raja") utawa Sajarah Melayu#ALIH wujud sawijining karya sajarah ngenani kabangkitan, kagemilangan lan tibané jaman papréntahan Melayu sing ditulis déning sapérangan wong pengarang Melayu
Nalika Peringgi Portugis nelukaké Melaka, salinan Sajarah Melayu wis digawa menyang Goa/Gowa
Ana sakurang-kurangé 29 vèrsi nanging vèrsi sing paling misuwur ya iku vèrsi Shellabear.#ALIH Miturut naskah Shellabear, Sing Dipertuan Raja ing Hilir Sultan Abdullah Mu'ayat Syah ibni'l Sultan Abdul Jalil Syah wis ngutus Seri Nara Wangsa Tun Bambang kanggo mréntahaké Bendhahara Paduka Raja Tun Muhammad Mahmud (Tun Seri Lanang) nalika dina Kemis, 12 Rabiul Awal 1021 bebarengan 13 Mèi 1612 supaya nyunting salinan Sajarah Melayu
1612 supaya nyunting salinan Sajarah Melayu sing digawa déning Wong Sugih Sogoh saka Goa/Gowa.#ALIH Nalika iku Sultan Johor Lama, Sultan Alauddin Riayat Syah ibni Sultan Abdul Jalil Syah wis dikunjara ing Pura Raja Acèh, Sultan Iskandar Muda
Sajarah Melayu (Sulalatul Salatin) duwé gaya panulisan kaya babad, ing kana-kéné ana panggambaran hiperbolik kanggo nggedhèkaké raja lan kulawargané
Sanajan mangkono, naskah iki dianggep wigati amarga nggambaraké adat-istiadhat karajan, silsilah raja lan sajarah karajan Melayu lan olèh ditélakaké mèmper konsèp Sajarah Sahih (Veritable History) Cina, sing nyathet sajarah Wangsa sadurungé lan disimpen ing arsip nagara mau.
Sutra Sutra wujud serat protéin alami kang bisa ditenun dadi tèkstil
Jinis sutra kang paling umum ya iku sutra saka kepompong kang diasilaké larva uler sutra murbei ("Bombyx mori") kang diternak (paternakan uler iku diarani serikultur)
Sutra duwé tèkstur mulus, lembut, nanging tidak licin
Rupa meling-meling kang dadi daya tarik sutra asalé saka struktur kaya prisma segi tiga sajeroning serat mau kang gawé kain sutra bisa mbiasaké cahya saka manéka pojok
"Sutra alasan" diasilaké déning uler saliyané uler sutra murbei lan bisa uga diolah
Manéka sutra alasan ditepungi lan digunakaké ing Cina, Asia Kidul, lan Éropah wiwit biyèn, nanging skala prodhuksiné mesthi adoh luwih cilik tinimbang sutra ternakan
Sutra alasan béda saka sutra ternakan saka sisih warna lan tèkstur, sarta kepompong alasan kang diklumpukaké lumrahé wis dirusak déning ngengat kang metu sadurungé kepompong mau dijupuk, saéngga bolah sutra kang mbentuk kepompong iku wis pedhot dadi cendhak
Uler sutra ternakan dipatèni kanthi diclup menyang banyu umub sadurungé metuné ngengat diwasa, utawa dicoblos nganggo dom, saéngga kabèh kepompong bisa diurai dadi sahelai bolah kang ora pedhot
Iki marakaké sutra bisa ditenun dadi kain kang luwih kuwat
Sutra alasan lumrahé uga luwih angèl diclup warna tinimbang sutra ternakan
Sutra uga diasilaké déning sapérangan jinis gegremet liya, nanging mung jinis sutra saka uler sutra kang gawé tèkstil
Tau uga dilakokaké kajiyan tumrap sutra-sutra liya kang ngétokaké prabédan saka aspèk molekul
Sutra diasilaké mligi déning larva gegremet kang ngalami metamorfosis jangkep, nanging uga diasilaké déning sapérangan gegremet diwasa kaya déné "Embioptera"
Prodhuksi sutra uga kerep ditemoni mligi ing gegremet ordho hymenoptera (lebah, tabuhan, lan semut), lan sok-sok minangka gawé susuh
Jinis-jinis arthropoda kang liya uga ngasilaké sutra, mligi arachnida kaya déné laba-laba
Pirsani informasi ngenani Sutra ing KamusWiki.
Hari Sabarno Jenderal TNI (Purn) Hari Sabarno (#ALIH) inggih punika Mantri Jero Praja Indonésia ing Kabinèt Gotong Royong taun 2001-2004
Nalika taun 1967, saampunipun lulus saking pendidikan militér kanthi pangkat Létnan Kalih panjenenganipun pikantuk promosi kapisan minangka Komandhan Peleton lan Kasi-2 Brigade Infantri ing Kodam Brawijaya ing antawisipun taun 1968-1975
Hari Sabarno naté njabat dados Komandhan Batalyon (Danyon) lan Komandhan Korem (Danrem) ing Kodam Siliwangi saking pangkat Letkol ngantos Kolonel ing wekdal 11 taun (1982-1993)
Sasampunipun punika panjenenganipun dipunpromosikaken njabat Wakasospol lan Asospol Kosospol ABRI ing Mabes ABRI, nalika taun 1994-1995
Salajengipun Hari pinitados njabat dados wakilipun ABRI ing lembaga lègislatif saking taun 1995 lan langsung dados Pendhéganipun Fraksi ABRI
Panjenenganipun naté kapilih dados Wakil Ketua MPR/DPR saking Fraksi TNI/Polri ngantos taun 2001 kanthi pangkat pungkasan Letjen TNI
Nalika tanggal 12 Maret 2003, déning Megawati Soekarnoputri, Hari Sabarno dipundadosaken Mantri Koordinator Pulitik lan Kaamanan ad interim minangka gantosipun Susilo Bambang Yudhoyono ingkang mandhap saking jabatanipun
Hari dados tersangka kasus korupsi pamundhutan mobil pamadam kobongan ing 22 laladan
Panjenenganipun dipuntetepaken dados tersangka nalika tanggal 29 September 2010
Abdullah bin Abdulkadir Munsyi Abdullah bin Abdulkadir Munsyi (Munshi) (Malaka, 1796-Mekah, 1854 (biyèn Turki saiki Arab Saudi) iku sastrawan Melayu
Abdullah iku pranakan Arab lan Tamil, nanging diwasa ing budaya Melayu ing Melaka, kang wektu iku isih dijajah Britania
Abdullah nyambut gawé minangka guru basa (munsyi)
Wiwitané Abdullah mulang basa Melayu marang bala keturunan India ing garnisun Melaka, lan sabanjuré marang para misionaris, punggawa lan pebisnis Britania lan Amérikah Sarékat
Abdullah tau nyambut gawé marang Thomas Stamford Raffles minangka juru tulis, nerjemahaké Injil sarta tèks agama Kristen liyané kanggo London Missionary Society ing Malaka, lan dadi wong kang nyithak American Board of Missions ing Singapura
Abdullah tilar donya ing Mekah, kemungkinan amarga lelara kolera, nalika arep ngayahi ngibadah kaji
Abdullah misuwur amarga nulis hikayat-hikayat kang asipat realistis lan kontèmporèr.Abdullah Munsyi dianggep pemikir kang ngluwihi jamané.
Negeri Sembilan Negeri Sembilan utwa uga dikenal minangka "Negeri Sembilan Darul Khusus" iku salah siji nagari sing mbentuk Persekuthuan Tanah Melayu (Malaysia)
Praja sing dumunung ing Ujung Malaysia iki wewatesan karo Selangor ing sisih lor, Pahang ing sisih wétan, Johor ing Kidul-Wétan, Malaka ing sisih kidul, lan Selat Malaka ing sisih kulon Laladan
Negeri Sembilan dumadi saka 7 laladan ya iku: Kutha utama ing nagari Negeri Sembilan ya iku Seri Menanti, Seremban, Port Dickson, lan Aji Saliyané iku ,Negeri Sembilan duwé 8 kursi parlemen lan 36 Dewan Undangan Negeri
Parlemen: Dewan Undangan Negeri (DUN):
Guwa Hira 0 1443525 2018-06-29T04:25:31Z Top4Bot /* top */ganti isi, replaced: kahanan → kaanan (2), Kahanan → Kaanan 1445323 wikitext text/x-wiki Guwa Hira iku papan pangonan panjenengané Muhammad tetampa wahyu saka gusti Allah kang pisanan minangka utusan déning panjenengané malaékat Jibril
Guwa mau pinanggenan déning panjenengané Muhammad kanggo semedi (meditasi) saka sing ndunungi kang durung duwé iman marang Allah Guwa Hira dumunung ana ing nagara Arab Saudi.Ana ing tlatah tebing nanjak uga dhuwur
Karana kaanan kang kaya mangkono kanggo tumuju ing guwa mau kudu duwé kasehatan utawa niyat kang kuwat amarga kaanan tlatah ing saubengé guwa Hira bisa digolongake tlatah Paredèn
Rayon Rayon utawa kain rayon iku kain sing digawé saka serat asil regenerasi selulosa
Serat sing didadèkaké bolah rayon asalé saka polimer organik, saéngga diarani serat semisintesis amarga ora bisa digolongaké minangka serat sintetis utawa serat alami sing sabeneré
Sajeroning indhustri tèkstil, kain rayon ditepungi mawa jeneng rayon viskosa utawa sutra gawéan
Kain iki racaké katon mengkileng lan ora gampang kusut
Serat rayon duwé unsur kimia karbon, hidrogen, lan oksigèn
Kain rayon digunakaké kanthi wiyar sajeroning indhustri garmen kanggo bahan sandhangan lan palengkapan busana, kaya ta dhaster, jakèt, jas, sandhangan njero, syal, topi, dhasi, kaos sikil, lan kain palapis sepatu
Kain jinis iki uga dianggo minangka kain alas lan palengkap prabot "rumah tangga" (seprai, slimut, kordhèn) lan piranti-piranti kabutuhan indhustri (kain kanggo prabot omah sakit, bolah ban), sarta barang kaséhatan pribadi (pembalut wanita lan popok)
Ing Indonésia, kain rayon wujud bahan baku kanggo indhustri kain lan klambi bathik.
Polièster Poliester iku siji kategori polimer sing ngandhut gugus fungsional ester sajeroning ranté mligi
Sanajan ana akèh banget poliester, istilah "poliester" wujud siji bahan sing spesifik luwih asring ngrujuk marang polietilena tereftalat (PET)
Poliester kalebu dat kimia sing alami, kaya ing kutin saka kulit ari tetuwuhan, uga dat kimia sintetis kaya ta polikarbonat lan polibutirat
Bisa diprodhuksi sajeroning manéka wangun kaya ta lembaran lan wangun telung dhimènsi, poliester minangka termoplastik bisa owah wujud sawisé dipanasaké
Sanajan gampang kobong ing suhu dhuwur, poliester luwih asring mengkerut ngedohi geni lan matèni dhèwèké dhéwé nalika dumadi pangobongan
Serat poliester duwé kakuwatan sing dhuwur lan E-modulus sarta panyerepan banyu sing asor lan pangerutan sing minimal manawa dibandhingaké karo serat indhustri liyané.
Mesopotamia Mésopotamia ngrembaka ing antarane Kali Éfrat lan Kali Tigris
Tembung "mésopotamia" asale saka Tembung Yunani yaiku "mesos" tegese tengah lan "potamos" tegese kali
Wewengkon kasebut nduweni jembar kurang luwih 6.000 Km²
Bangsa kang manggon ing Mésopotamia yaiku bangsa Semit (Sumeria)
Wong Sumeria urip saka ngingoni kewan lan adol-tinuku
Watara taun 3.000 SM, wewengkon Mésopotamia dipanggoni dening bangsa Sumeria
Wewengkon-wewengkon kang dumunung ing sadawaning Kali Éfrat lan Tigris, yaiku wewengkon kang subur
Amarga wujude kaya rembulan sabit, mula wewengkon iku kasebut "The Fertille Crescent Moon" (tegese rembulan sabit subur/ hilal subur)
Bangsa Sumeria wis mbangun kutha kanthi tatanan kang rapi lan saben wewangunan migunakake model "Zigurat." Wangunan omah-omahe dumadi saka bata amarga angel nggolek watu ing tlatah Mésopotamia
Saliyane iku, bangsa Sumeria banget trampil ing babagan ngolah logam kanggo digawe piranti-piranti senjata
Bangsa Sumeria uga wis ngerti tulisan kang sinebut tulisan paku kang diukir ing lempung garing (cuneiform)
Tulisan paku ditemokake watara 3.100 SM
Ana 350 tanda gambar kang saben gambar minangka 1 tembung
Tulisan paku banjur ngrembaka dadi tulisan gambar (pictograph) lan tulisan awujud simbol-simbol (ideogram)
Ora mung tulisan, bangsa Sumeria malah wis ngerti etung-etungan
Etungan kasebut adhedhasar satuan unit 60 (sixagesimal), uga migunakake konsep 1 jam iku 60 menit lan wis nduweni pangerten babagan saubengan bunderan yaiku 360 derajat
"Pirsani Uga: Peradaban Mesopotamia" Bangsa Sumeria dhewe nganut agama Politeisme (nyembah akeh dewa)
Dewa kang kasembah utamane dewa kang nguwasani jagat
Ana 3 dewa utama, ing antarane yaiku Dewa Anu (dewaning langit), Dewa Ea (dewaning banyu), lan Dewa Enlil (dewaning bumi)
Dewa Enlil pinercaya minangka dewa kang paling kuwasa
Bangsa Sumeria uga nyembah Dewa Sin (dewaning rembulan), Dewa Samas (dewaning srengenge), lan Dewi Istar (dewi perang lan rasa asmara) lan percaya menawa para dewa kasebut milih Dewa Marduk minangka ratuning para dewa
Ing taun 3.000 SM wis ngadek kutha-kutha gedhe ing antarane yaiku Ur, Larsa, lan Lagasy
Kutha-kutha iku padha perang siji lan sijine kanggo nduweni kuwasa kebak ing tlatah hilire Mesopotamia kang dumadi suwene kira-kira nganti 500 taun
Amarga perang iki kekuwatane dadi suda lan pungkasane bisa dilurugi bangsa manca wiwit saka bangsa Akkadia kang kapimpin Raja Sargon nelukake Sumeria ing taun 2.350 SM
Let watara 400 taun sabanjure bangsa Akkadia ditelukake dening bangsa Amorit lan pusat panguasane ing Babilon
Bangsa Amorit iki nglakoni owah-owahan gedhe ing Mesopotamia ing antarane dewa kang pinercaya ing Mesopotamia diowahi kang sadurunge Dewa Enlil kang paling kuwasa ganti dadi Dewa Marduk dewa saka bangsa Amorit malah dewa iki uga dipercaya dening bangsa liya kayata bangsa Kassit nganti bangsa Persia
Panguasaning bangsa Amorit diganti maneh dening bangsa Akkadia kang dipimpin dening Hammurabi kang cendhak antarane taun 1792 SM nganti 1750 SM
Nalika pamrentahane raja Hammurabi ngetokake pawadan/undang-undang kang adhedhasar babagan piwalesan : "mripat diwales mripat, untu diwales untu" adil dianggep dumadi yen saben pakarti diwales padha karo pakarti kang dilakoni.
Pawadan kasebut dumadi saka 300 pokok pawadan, lan dadi pawadan tinulis wiwitan ing donya
Pawadan Hammurabi ditatah ing sawijining tugu kang dhuwure 2,5 meter
Banjur bangsa iki diganteni dening bangsa Asiria kang misuwur wengis
Bangsa iki kasil nggawe wewengkon kang gedhe yaiku Kamaharajan, wates wewengkone yaiku kabeh tlatah Mesopotamia lan Mesir minangka jajahane
Nanging bangsa Asiria kang misuwur wengis iku nduweni raja kang becik bebudene kang asmane Asurbanipal kang kasil nggawe perpustakaan ing ibukutha Niniveh, kang nyimpen watara 200.000 lempengan tulisan paku kang asale saka Keraton Sumeria lan Babilonia
Bangsa iki ambruk panguasane nalika dipimpin dening raja Esarhaddon (681-669 SM) kang mapan ing Nineveh, amarga pambrontakan dening gabungan bangsa-bangsa antara liya Khaldea lan Babilonia lan prajurite Nebukadnezar
Nineveh kasil ditelukake lan panguasa pindah menyang astane Raja Nebukadnezar
Nalika pamrentahane raja Nebukadnezar 2 (605-562 SM), dheweke mrentahake diwangune "Taman Gantung Babilonia" kang bakal diparingake marang prameswarine Amytis
Nanging panguasane ora suwe amarga dilurugi dening bangsa Persia
Peradaban Mesopotamia pungkasane pindah menyang Islam sawise ambruke Persia menyang astane wong-wong muslim Arab.
Gunung Rushmore Gunung Rushmore inggih punika gunung ageng ingkang wonten patungipun Présidhèn Amérikah Sarékat cacah sekawan
Gunung punika dumunung ing ceketipun Keystone, ing Black Hills saking South Dakota
Présidhèn ingkang dipungambaraken inggih punika: George Washington, Thomas Jefferson, Theodore "Teddy" Roosevelt, lan Abraham Lincoln
Sedaya présidhèn dipunpilih kanggé makili pandiri, partumbuhan, lan palestarian Amérikah Sarékat
Pendamelan punika dipunrancang déning Yohanes Gutzon Borglum (25 Maret 1871 - 6 Maret 1941).
Felipe Melo Felipe Melo ingkang gadhah asma lair Felipe Melo de Carvalho lair ing tanggal 26 Agustus 1983 ing Volta Redonda, Brasil
Piyambakipun inggih punika dados glandhang partahan ingkang gadhah kabangsaan Brasil
Sasampunipun mangsa satunggalipun ingkang sukses ing Almeria, Melo setuju gabung kaliyan Fiorentina kaliyan transfer 8 yuta euro ing mangsa 2008-2009
Debut satunggalipun kaliyan Fiorentina wonten ing partandingan leg satunggal babak kualifikasi kaoing tiga Liga Champions lawan Slavia Praha
Gol kaping satunggalipun nalika kaliyan Atalanta ing Serie A
Ing tanggal 27 Januari 2009, pelatih timnas Brazil Dunga mlebetaken asma Melo ing pratélan 22 juru main kanggé lawan Italia ing tanggal 8 Fèbruari 2009
Ing partandingan lawan Italia piyambakipun tampil 90 menit
Debut tetandhingan kompetitif satunggalipun ing tanggal 29 Maret 2009 lawan Ekuador ing kualifikasi Piala Donya 2010
Gol internasional ingkang lawan Peru ing tanggal 1 April 2009.
As-Suyuthi As-Suyuthi ya iku ulama kang kawentar alim sajeroning babagan hadits lan cabang-cabange, kang ana kaitane karo ngèlmu rijal, sanad, matan, utawa njupuk istimbat hukum saka hadits
Dhèwèké sawijining Ulama gedhé sajeroning madzab Syafi’i kang nganut I’itiqad Ahlussunnah wal Jama’ah (Sunny)
Dhèwèké ngarang kitab-kitab agama akèhé tekan 300, ya iku isiné kitab-kitab hadits, fiqih, tapsir, nahwu, sharaf, bayan, ma’ni, badi’i lan liya-liyané
Dhèwèké lair sawisé wektu magrib, wengi Ahad, awal taun 849 H ing tlatah Al-Asyuth, utawa uga kawentar kanthi jeneng “As-Suyuth”
Dhèwèké duwé jeneng dawa Abdur Rahman bin Kamaluddidn Abu Bakar bin Muhammad bin Sabiquddin Abu Bakar bin Fakhruddin Utsman bin Nashiruddin Muhammad bin Saifuddin Khidr bin Najmuddin Abu Ash-Shalah Ayyub bin Nashiruddin Muhammad bin Syekh Hammamuddin Al-Hammam bin Al-Kamal bin Nashiruddin Al-Mishri Al-Khudhairi Al-Asyuthi Ath-Thalani Asy-Syafi’i
Nasab kaluwargane nyambung marang bersambung kepada kulawrga Pèrsi, kang pindhah marang Mesir ing dhistrik Khudairiyah, wétané Baghdad, lan banjur manggon ing tlatah Al-Asyuth sadurungé dhèwèké lair
Nanging ana katrangan liya kang ngadhakake manawa bapake saka Arab
Allah wis mènèhi kapinteran ing dhuwur rata-rata kanthi lingkungan kang kondusif kanggo dhèwèké
Nalika cilik, bapake naté nggawa dhèwèké menyang majelis Syekh Muhamamd Al-Majdzub lan éntuk pandongane
Dhèwèké uga naté dijak menyang majelis Al-Hafizh Ibnu hajar lan kasil éntuk ijazah
Umur 5 taun, bapake sedo saéngga dhèwèké dadi yatim
Sawisé iku, dhèwèké diopeni déning ulama-ulama gedhé ing jaman iku, kaya ta Kamaluddin bin Al-Hammad, kang ndadèkaké As-Suyuthi nalika umuré 8 taun wis apal Alquran, uga kitab Al-Umdah, Minhajul Fiqh wal Ushul, lan Alfiyah Ibnu Malik
As-Suyuthi wiwit ngangsu kawruh ing umur 14 taun (864 H)
Dhèwèké nyonaoni fikih lan nahwu saka guru-gurune
Dhèwèké nyonaoni ngèlmu faraidh (ngèlmu mbagi warisan)lan kitab Al-Majmusaka Allamah Syihabuddin Asy-Syamashai
Taun 866 H, dhèwèké wis éntuk rekomendasi kanggo mulang Basa Arab lan naté nuliskitab pertamane kanthi judhul Syarah Al-Isti’adzah wal Basmalah
Dhèwèké nyinaoni ngèlmu fikih merguru marang Sirajuddin Al-Bulqini, nyinaoni tapsir merguru marang Asy-Syaraf Al-Manawi lan nyinaoni Basa Arab saka Taqiyyuddin Asy-Syumani lan Muhyiddin Ar-Rumi
Kang ana kaitane karo ngèlmu hadis, dhèwèké merguru marang ulama-ulama senior sajeroning babagan mau saéngga dhèwèké bisa nyinaoni kitab ummahatu kutubil hadits (buku-buku induk hadis) lan mushthalah marang ulama-ulama kang kompeten sajeroning babagan mau, kaya ta: Taqiyyuddin Asy-Syibii, Qasim bin Qathlu Bugha, lan Taqiyyuddin bin Fahd
Dhèwèké nyinaoni kitab Shahih Muslim saka Syamsuddin As-Sakrafi lan kitab [[Nakhbatul Fikr saka At-Taqiyyi Asy-Syumani
As-Suyuthi uga ngangsu kawruh marang guru wadon kang ahli sajeroning babagan hadis utawa fikih ing antarané: Ummu Hana Al-Mishriyyah, Aisyah bin Abdil Hadi, Sarah binti As-Siraj bin Jama’ah, Zainab binti Al-Hafizh Al-Iraqi, lan Ummu Fadhal binti Muhammad Al-Maqdisi
Dhèwèké uga ngangsu kawruh marang negri-negri liya kanggo nemoni ulama-ulama liya kang ahli ing bidange
Kutha kang wis naté ditekani kaya ta Syam, Hijaz, India, Maroko, lan Sudan
Nalika tekan Mekah kanggo munggah kaji ing wulan Rabiul Awwal 869 H, dhèwèké ngombé banyu zamzam kanthi ndonga supaya éntuk drajat ilmiah sajeroning fikih sekelas Sirajuddin Al-Bulqini lan sajeroning babagan hadis sekelas Al Hafizh Ibnu Hajar
Sajeroning perdalanane ngangsu kawruh agama, dhèwèké duwé prinsip nganggo 2 manhaj talaqqi ngèlmu (metode ngangsu kawruh)
Kapisanan, milih 1 guru lan mulazamah marang guru mau ing sajeroning wektu kang cukup utawa tekan Gurune sedo
Keloro, sajeroning ngangsu kawruh, dhèwèké ora mbatesi marang syekh-syekh tinamtu.
Sanajan dhèwèké wong kang mazhabe Syafi’i sajeroning babagan fikih, nanging dhèwèké uga nyinaoni fikih saka Izzudin Al-Hanafi
Amarga tlaten, As-Suyuthi bisa nguwasai ngèlmu agama
Tidak hanya dalam satu disiplin ilmiah ia menjadi kampiun, tetapi lebih dari satu disiplin ilmiah
Dhèwèké naté ngendika, “Aku nguwasai ngèlmu sajeroning 7 babagan, ya iku: tapsir, hadis, fikih, nahwu, al-ma’ani, al-bayan, lan al-badi.” Kapisanan dhèwèké mènèhi fatwa ing taun 871 H
Dhèwèké isih mènèhi fatwa tekan dhèwèké ninggal donyane lan milih urip dhèwèkan ing omahé ing Raudhah
Dhèwèké naté ketemu karo 15 panguwasa Daulah Mamalik nanging kenale uga kanthi waspadha lan njaga ‘izzah (harga diri)
Banjur dhèwèké wis ora naté kenal manèh
Dhèwèké banjur nulis kitab Ma Rawhu As-Salathin fi Adami Al-Maji ila As-Salathin
Salah sawijining panguwasa Daulah Mamalik asring njaluk dhèwèké supaya teka marang pura, nanging ditolak amarga miturut dhèwèké iku mau pitudhuh saka salaf
Umur 40 taun, dhèwèké mundur lan ora mulang manèh kanggo urip dhewekena
Panjaluke mau ditulis ing buku At-Tanfis
Sawisé iku, dhèwèké luwih sibuk kanggo ngibadah, nliti tulisan-tulisané lan ngadohi donya
As-Suyuthi sedo amarga kena lelara ganas kang ndadèkaké lengen kiwane bengkak
Dhèwèké sedo malem Jumat, 19 Jumadil Ula 911 H, ing Raudhah, cedhak kali Nil, sajeroning umur 61 taun punjul 10 wulan
Dhèwèké dikubur ing Qaushuun, njaba pintu gerbang Qarafah ing al-Suyuth Kairo
Maléo sènkawor Maleo Senkawor utawi Maleo punika sato kéwan jinis manuk ingkang gadhah nama ilmiah "Macrocephalon maleo"
Maleo Senkawor punika salah satunggaling jinis manuk gosong ingkang gadhah ukuran sedang saha dawanipun antawis 55 cm
Maleo Senkawor punika tunggal-tunggaling manuk ingkang wonten génus tunggal "Macrocephalon"
Ingkang nggumunaken, nalika nembé netes saking tiganipun, manuk maleo punika sampun saged mabur
Ukuran tigan manuk maleo awratipun 240 gram ngantos 270 gram saben tiganipun, ukuran dawanipun kirang langkung 11 cm
Manawi kabandingaken kaliyan tigan ayam ukuranipun langkung ageng kaping gangsal ngantos wolu
Nanging sapunika, manuk maleo senkawor kathah ingkang sampun pejah saéngga saged cures
Bab punika amargi habitat utawi panggénan gesangipun ingkang sangsaya cupet saha tigan-tiganipun manuk maleo senkawor ingkang kathah dipunpendheti déning manungsa
Cacahipun manuk maleo senkawor sapunika dipunètang kirang langkung kirang saking sedasa èwu manuk